Diari Oficial de la Generalitat Valenciana


Sumari del DOGV 3722, del 03-04-2000 (2000/2389)

RESOLUCIÓ de 25 d'octubre de 1999, del conseller d'Obres Públiques, Urbanisme i Transports, relativa a l'execució de sentència número 1.080, de 14 de novembre de 1997, del Tribunal Superior de Justícia de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3722

Data del DOGV
:   03-04-2000

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2000/2389


Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIÓ de 25 d'octubre de 1999, del conseller d'Obres Públiques, Urbanisme i Transports, relativa a l'execució de sentència número 1.080, de 14 de novembre de 1997, del Tribunal Superior de Justícia de la Comunitat Valenciana. [2000/S2389]
  
La Sala Contenciosa Administrativa del Tribunal Superior de Justícia de la Comunitat Valenciana, Secció Primera, ha vist el recurs número 340/1992, interposat pel procurador senyor Javier Arribas Valladares, en nom i representació del senyor Jacinto Vaello Zaplana, contra la desestimació del recurs de reposició formulat contra la resolució de 26 de novembre de 1990, del conseller d'Obres Públiques, Urbanisme i Transports, el qual aprovà definitivament el Pla General d'Ordenació Urbana de Benidorm, s'ha dictat sentència número 1.080, de 14 de novembre de 1997, la part dispositiva de la qual diu així:
  
«Decidim:
  
1. Estimem parcialment el recurs contenciós administratiu interposat pel senyor Jacinto Vaello Zaplana contra la tàcita desestimació del recurs de reposició formulat contra la resolució de 26 de novembre de 1990 de la Conselleria d'Obres Públiques, Urbanisme i Transports de la Generalitat Valenciana, que aprovà definitivament el Pla General d'Ordenació Urbana de Benidorm.
  
2. Reconeguem el dret del recurrent a ser indemnitzat per l'Ajuntament de Benidorm per la vinculació singular establida sobre l'edifici situat en el passeig de la Carretera número 46, en la quantia que s'acredite en execució de sentència.
  
3. Desestimem les peticions restants de la demanda.
  
4. No es fa imposició expressa de les costes processals.»
  
Vist l'acte d'1 de febrer de 1999 de la Sala Tercera, Secció Primera del Tribunal Suprem, que recau en el recurs de cassació número 1.022/1998, pel qual s'acorda:
  
«Declarar la inadmissió del recurs de cassació interposat per la representació processal de l'Ajuntament de Benidorm, contra la Sentència de 14 de novembre de 1997, dictada per la Sala Contenciosa Administrativa (Secció Primera) del Tribunal Superior de Justícia de la Comunitat Valenciana en el recurs núm. 340/92, resolució que es declara ferma; amb imposició de les costes processals ocasionades en aquest recurs a la part recurrent.»
  
En virtut d'això, aquesta Conselleria d'Obres Públiques, Urbanisme i Transports, de conformitat amb el que disposen els articles 103 i següents de la Llei Reguladora de la Jurisdicció Contenciosa Administrativa, disposa que es complisca en els seus propis termes l'expressada sentència ferma número 1.080, de 14 de novembre de 1997, del Tribunal Superior de Justícia de la Comunitat Valenciana.
  
València, 25 d'octubre de 1999.- El conseller d'Obres Públiques, Urbanisme i Transports: José Ramón García Antón.